# งานประกาศผลรางวัลออสการ์ ครั้งที่ 93
งานประกาศผลรางวัลออสการ์ ครั้งที่ 93  เป็นงานประกาศผลรางวัลด้านภาพยนตร์ จัดขึ้นโดยสถาบันศิลปะและวิชาการทางภาพยนตร์ (Academy of Motion Picture Arts and Sciences) เพื่อเป็นเกียรติแก่ภาพยนตร์ที่ออกฉายระหว่างวันที่ 1 มกราคม พ.ศ. 2563 ถึง 28 กุมภาพันธ์ พ.ศ. 2564 มีกำหนดจัดขึ้น 2 สถานที่พร้อมกันคือ สถานีรถไฟยูเนียนสเตชัน และโรงภาพยนตร์ดอลบีเธียเตอร์, ลอสแอนเจลิส, รัฐแคลิฟอร์เนีย, สหรัฐอเมริกา ในคืนวันอาทิตย์ที่ 25 เมษายน พ.ศ. 2564 (ตามเวลาท้องถิ่น) ตรงกับเช้าวันจันทร์ที่ 26 เมษายน พ.ศ. 2564 (ตามเวลาประเทศไทย) 

เดิมมีกำหนดจัดงานในเดือนกุมภาพันธ์ พ.ศ. 2564 แต่ต้องเลื่อนการจัดงานออกไป 2 เดือนเนื่องจากผลกระทบจากการระบาดของโควิด-19 การประกาศรายชื่อผู้เช้าชิงรางวัลในแต่ละสาขา จัดขึ้นเมื่อวันที่ 15 มีนาคม พ.ศ. 2564

ภาพยนตร์เรื่อง โนแมดแลนด์ เป็นผู้ชนะรางวัลออสการ์มากที่สุดในครั้งนี้ ชนะทั้งสิ้น 3 สาขา รวมถึงสาขาภาพยนตร์ยอดเยี่ยมด้วย ภาพยนตร์เรื่องอื่น ๆ เช่น เดอะ ฟาเธอร์, จูดาส แอนด์ เดอะ แบล็ก เมสไซอาห์, มา เรนีย์ ตำนานเพลงบลูส์, แมงค์, อัศจรรย์วิญญาณอลเวง และ สุดทางร็อก ชนะเรื่องละ 2 สาขา ส่วนภาพยนตร์ Another Round, Colette, ถ้าเกิดอะไรขึ้น... หนูรักพ่อแม่นะ, มินาริ, บทเรียนจากปลาหมึก, สาวซ่าส์ล่าบัญชีแค้น, เทเน็ท และ หนึ่งวันอันตราย ชนะเรื่องละ 1 สาขา จึงเป็นครั้งแรกนับตั้งแต่งานประกาศผลรางวัลออสการ์ ครั้งที่ 78 เมื่อปี ค.ศ. 2006 ที่ไม่มีภาพยนตร์เรื่องใดชนะรางวัลออสการ์มากกว่า 3 สาขา และนับเป็นครั้งแรกตั้งแต่งานประกาศผลรางวัลออสการ์ ครั้งที่ 44 ที่การประกาศผลรางวัลสุดท้ายของงานไม่ใช่สาขาภาพยนตร์ยอดเยี่ยม

จากการวัดเรตติ้งถ่ายทอดสดบนโทรทัศน์โดยบริษัท นีลเส็น (ซึ่งเริ่มวัดตั้งแต่ปี ค.ศ. 1974) งานประกาศผลรางวัลออสการ์ครั้งนี้ ทำสถิติจำนวนผู้ชมน้อยที่สุดในประวัติศาสตร์ ด้วยจำนวนคนดูเพียง 10.4 ล้านคน

 เบื้องหลัง 
สถาบันศิลปะและวิชาการทางภาพยนตร์ (Academy of Motion Picture Arts and Sciences) ประกาศเลื่อนการจัดงานประกาศผลรางวัลออสการ์ครั้งที่ 93 ออกไปจากกำหนดเดิมคือวันอาทิตย์ที่ 28 กุมภาพันธ์ พ.ศ. 2564 เป็นวันอาทิตย์ที่ 25 เมษายน พ.ศ. 2564 แทน เนื่องจากผลกระทบจากการระบาดของโควิด-19 และขยายกำหนดระยะเวลาการฉายของภาพยนตร์เรื่องต่าง ๆ ที่จะเสนอชื่อเข้าชิงรางวัล ออกไปจนถึงวันที่ 28 กุมภาพันธ์ พ.ศ. 2564 จึงถือเป็นครั้งที่สี่ในประวัติศาสตร์ของการจัดงานประกาศผลรางวัลออสการ์ที่มีการเลื่อนการจัดงานตามกำหนดเดิม และถือเป็นครั้งแรกนับตั้งแต่งานประกาศผลรางวัลออสการ์ครั้งที่ 6 ที่ภาพยนตร์ที่เข้าฉายคนละปี สามารถถูกเสนอชื่อเข้าชิงรางวัลออสการ์ได้ในครั้งเดียวกัน 

 ผู้ชนะรางวัล และผู้ได้รับการเสนอชื่อเข้าชิงรางวัล 
การประกาศรายชื่อผู้เช้าชิงรางวัลในแต่ละสาขา จัดขึ้นเมื่อวันที่ 15 มีนาคม พ.ศ. 2564 ผ่านช่องทางออกอากาศสดทางเว็บไซต์หลัก โดยพิธีกร ปริยังกา โจปรา และนิก โจนาสabc.com

แอนโทนี ฮ็อปกินส์ เป็นผู้ชนะรางวัลออสการ์สาขาการแสดงที่มีอายุมากที่สุด ในวัย 83 ปี ส่วน ฟรานเซส แม็คดอร์มานด์ กลายเป็นบุคคลลำดับที่ 7 ที่ชนะรางวัลออสการ์สาขาการแสดงตั้งแต่ 3 ครั้งขึ้นไป จากบทบาทในภาพยนตร์เรื่อง โนแมดแลนด์ นอกจากนี้ภาพยนตร์ดังกล่าว ยังทำให้โคลอี เจา กลายเป็นผู้หญิงเอเชียคนแรกที่ชนะรางวัลออสการ์ สาขาผู้กำกับภาพยนตร์ยอดเยี่ยม และเป็นผู้หญิงคนที่สองต่อจากแคทริน บิเกโลว์ ที่ชนะรางวัลสาขานี้เมื่อปี ค.ศ. 2010 จากภาพยนตร์เรื่อง หน่วยระห่ำ ปลดล็อกระเบิดโลก การชนะรางวัลบนเวทีออสการ์ของโคลอี เจา ถูกระงับการแพร่ภาพสัญญาณและบนแพลตฟอร์มโซเชียลมีเดียต่าง ๆ ในจีน

thumb|right|upright=0.68|โคลอี เจา ผู้ชนะร่วมรางวัลออสการ์ สาขาภาพยนตร์ยอดเยี่ยม และผู้กำกับภาพยนตร์ยอดเยี่ยม
thumb|right|upright=0.68|ฟรานเซส แม็คดอร์มานด์ ผู้ชนะร่วมรางวัลออสการ์ สาขาภาพยนตร์ยอดเยี่ยม และนักแสดงนำหญิงยอดเยี่ยม
thumb|right|upright=0.68|แอนโทนี ฮ็อปกินส์ ผู้ชนะรางวัลออสการ์ สาขานักแสดงนำชายยอดเยี่ยม
thumb|right|upright=0.68|แดเนียล คาลูยา ผู้ชนะรางวัลออสการ์ สาขานักแสดงสมทบชายยอดเยี่ยม
thumb|right|upright=0.68|ยูน ยอ-จอง ผู้ชนะรางวัลออสการ์ สาขานักแสดงสมทบหญิงยอดเยี่ยม
thumb|right|upright=0.68|เอมเมอรัลด์ เฟนเนลล์ ผู้ชนะรางวัลออสการ์ สาขาบทภาพยนตร์ดั้งเดิมยอดเยี่ยม
thumb|right|upright=0.68|ฟลอเรียน เซลเลอร์ ผู้ชนะร่วมรางวัลออสการ์ สาขาบทภาพยนตร์ดัดแปลงยอดเยี่ยม
thumb|right|upright=0.68|ดานา เมอร์เรย์ ผู้ชนะร่วมรางวัลออสการ์ สาขาภาพยนตร์แอนิเมชันยอดเยี่ยม
thumb|right|upright=0.68|โธมัส วินเทอร์เบิร์ก ผู้ชนะรางวัลออสการ์ สาขาภาพยนตร์นานาชาติยอดเยี่ยม
thumb|right|upright=0.68|H.E.R., ผู้ชนะร่วมรางวัลออสการ์ สาขาเพลงนำภาพยนตร์ยอดเยี่ยม

 รางวัลออสการ์ 
+สัญลักษณ์ สำหรับผู้ชนะรางวัล หรือผู้ได้รับการเสนอชื่อเข้าชิงรางวัลออสการ์ ภายหลังเสียชีวิตไปแล้ว

ผู้ชนะรางวัลจะอยู่ในลำดับแรก เป็นตัวหนา และมีกริชคู่ 
 โนแมดแลนด์ – ฟรานเซส แม็คดอร์มานด์, ปีเตอร์ สเปียรส์, Mollye Asher, Dan Janvey และ โคลอี เจา 
 เดอะ ฟาเธอร์ – เดวิด พาร์ฟิตต์, Jean-Louis Livi และ Philippe Carcassonne
 จูดาส แอนด์ เดอะ แบล็ก เมสไซอาห์ – ชากา คิง, Charles D. King และ ไรอัน คูเกลอร์
 แมงค์ – ฌ็อง แชฟฟิน, อีริก รอธ และ ดักลาส เออร์บานสกี
 มินาริ – Christina Oh
 สาวซ่าส์ล่าบัญชีแค้น – Ben Browning, Ashley Fox, เอมเมอรัลด์ เฟนเนลล์ และ Josey McNamara
 สุดทางร็อก – Bert Hamelinick และ Sacha Ben Harroche
 ชิคาโก 7 – มาร์ค แพลตต์ และ สจวต เอ็ม. เบสเซอร์
| style="vertical-align:top; width:50%;"|

 โคลอี เจา – โนแมดแลนด์ 
 โธมัส วินเทอร์เบิร์ก – Another Round
 เดวิด ฟินเชอร์ – แมงค์
 ลี ไอแซก ชุง – มินาริ
 เอมเมอรัลด์ เฟนเนลล์ – สาวซ่าส์ล่าบัญชีแค้น แอนโทนี ฮ็อปกินส์ – เดอะ ฟาเธอร์ รับบท Anthony 
 ริซ อาห์เมด – สุดทางร็อก รับบท Ruben Stone
 แชดวิก โบสแมน  – มา เรนีย์ ตำนานเพลงบลูส์ รับบท Levee Green
 แกรี โอลด์แมน – แมงค์ รับบท เฮอร์แมน เจ. แมงคิวิกซ์
 สตีเว่น ยอน – มินาริ รับบท Jacob Yi ฟรานเซส แม็คดอร์มานด์ – โนแมดแลนด์ รับบท Fern 
 วิโอลา เดวิส – มา เรนีย์ ตำนานเพลงบลูส์ รับบท มา เรนีย์
 แอนดรา เดย์ – บิลลี ฮอลิเดย์ เสียงเพลงสู้อเมริกา รับบท บิลลี ฮอลิเดย์ 
 วาเนสซา เคอร์บี – เศษเสี้ยวหัวใจหญิง รับบท Martha Weiss
 แครี มัลลิแกน – สาวซ่าส์ล่าบัญชีแค้น รับบท Cassandra “Cassie” Thomas แดเนียล คาลูยา – จูดาส แอนด์ เดอะ แบล็ก เมสไซอาห์ รับบท เฟร็ด แฮมพ์ตัน 
 ซาชา บารอน โคเฮน – ชิคาโก 7 รับบท แอ็บบี้ ฮอฟฟ์แมน
 เลสลี่ โอดอม จูเนียร์ – คืนหนึ่งในไมแอมี... รับบท แซม คุก
 พอล เรซี – สุดทางร็อก รับบท Joe
 ลาคีธ สแตนฟิลด์ – จูดาส แอนด์ เดอะ แบล็ก เมสไซอาห์ รับบท วิลเลียม โอนีล ยูน ยอ-จอง – มินาริ รับบท Soon-ja 
 มาเรีย บาคาโลวา – โบแรต 2 สินบนสะท้านโลก รับบท Tutar Sagdiyev 
 เกลนน์ โคลส – บันทึกหลังเขา รับบท  Bonnie "Mamaw" Vance
 โอลิเวีย โคลแมน – เดอะ ฟาเธอร์ รับบท Anne
 อะแมนดา ไซเฟร็ด – แมงค์ รับบท มาเรียน เดวีส์ สาวซ่าส์ล่าบัญชีแค้น – เอมเมอรัลด์ เฟนเนลล์ 
 จูดาส แอนด์ เดอะ แบล็ก เมสไซอาห์ – เขียนบทโดย Will Berson และ ชากา คิง; จากเค้าโครงเรื่องโดย Will Berson, ชากา คิง, คีธ และเคนนี่ ลูคัส
 มินาริ – ลี ไอแซก ชุง
 สุดทางร็อก – เขียนบทโดย แดเรียส มาร์เดอร์ และ Abraham Marder; จากเค้าโครงเรื่องโดย แดเรียส มาร์เดอร์ และ เดเร็ค เคียนฟรานซ์ 
 ชิคาโก 7 – แอรอน ซอร์กิ้นเดอะ ฟาเธอร์ – คริสโตเฟอร์ แฮมพ์ตัน และ ฟลอเรียน เซลเลอร์, เค้าโครงจากบทละครเวทีเรื่อง Le Père โดย ฟลอเรียน เซลเลอร์ 
 โบแรต 2 สินบนสะท้านโลก – เขียนบทโดย ซาชา บารอน โคเฮน, Anthony Hines, แดน สไวเมอร์, ปีเตอร์ เบย์นแฮม, Erica Rivinoja, แดน เมเซอร์, เจน่า ฟรายด์แมน และ Lee Kern; เค้าโครงเรื่องโดย ซาชา บารอน โคเฮน, Anthony Hines, แดน สไวเมอร์ และ Nina Pedrad จากตัวละครสมมติ "Borat Sagdiyev"
โนแมดแลนด์ – โคลอี เจา, เค้าโครงจากหนังสือ Nomadland โดย เจสสิก้า บรูเดอร์
คืนหนึ่งในไมแอมี... – เคมป์ พาวเวอรส์, เค้าโครงจากบทละครเวทีของเขาเรื่อง One Night in Miami
พยัคฆ์ขาวรำพัน – รามิน บาห์รานี, เค้าโครงจากนวนิยายเรื่อง The White Tiger โดย อราวินด์ อดิก อัศจรรย์วิญญาณอลเวง – พีต ดอกเตอร์ และ ดานา เมอร์เรย์ 
 คู่ซ่าล่ามนต์มหัศจรรย์ – แดน สแกนลอน และ โคริ เร
 เนรมิตฝันสู่จันทรา – เกล็น คีแอน, Gennie Rin และ Peilin Chou
 A Shaun the Sheep Movie: Farmageddon – Richard Phelan, Will Becher และ Paul Kewley 
 Wolfwalkers – ทอมม์ มัวร์, Ross Stewart, พอล ยัง และ Stéphan Roelants Another Round  ใน ภาษาเดนมาร์ก – กำกับโดย โธมัส วินเทอร์เบิร์ก 
 ไม่มีวัน ไม่มีฉัน ไม่มีเธอ  ใน ภาษาจีนแมนดาริน – กำกับโดย ดีเร็กซ์ เจิง
 Collective  ใน ภาษาโรมาเนีย – กำกับโดย อเล็กซานเดอร์ นาเนา 
 The Man Who Sold His Skin  ใน ภาษาอาหรับ – กำกับโดย Kaouther Ben Hania
 Quo Vadis, Aida?  ใน ภาษาบอสเนีย – กำกับโดย ยาสมิลา บานิก บทเรียนจากปลาหมึก – Pippa Ehrlich, James Reed และ Craig Foster 
 Collective – อเล็กซานเดอร์ นาเนา และ Bianca Oana
 คริป แคมป์ ค่ายจุดประกายฝัน – นิโคล นิวน์แฮม, Jim LeBrecht และ Sara Bolder
 The Mole Agent – Maite Alberdi และ Marcela Santibáñez
 บทลงโทษ – การ์เรตต์ แบรดลีย์, Lauren Domino และ Kellen Quinn Colette – แอนโทนี จิอัคชิโน และ Alice Doyard 
 A Concerto Is a Conversation – เบน พราวด์ฟุต และ คริส โบเวอรส์
 Do Not Split – Anders Hammer และ Charlotte Cook
 Hunger Ward – Skye Fitzgerald และ Michael Shueuerman
 บทเพลงแด่ลาตาชา – Sophia Nahali Allison และ Janice Duncan หนึ่งวันอันตราย – ทราวอน ฟรี และ มาร์ติน เดสมอนด์ โร 
 Feeling Through – Doug Roland และ Susan Ruzenski
 The Letter Room – Elvira Lind และ Sofia Sondervan
 The Present – ฟาราห์ นาบูลซี และ Ossama Bawardi
 White Eye – Tomer Shushan และ Shira Hochman ถ้าเกิดอะไรขึ้น... หนูรักพ่อแม่นะ – วิล แมคคอร์แมก และ Michael Govier 
 Burrow – Madeline Sharafian และ Michael Capbarat
 Genius Loci – Adrien Mérigeau และ Amaury Ovise
 Opera – Erick Oh
 Yes-People – Gísli Darri Halldórsson และ Arnar Gunnarsson อัศจรรย์วิญญาณอลเวง – เทรนต์ เรซเนอร์, แอตทิคัส รอสส์ และ จอน บาติส 
 5 เลือดอหังการ – เทอเรนซ์ บลานชาร์ด
 แมงค์ – เทรนต์ เรซเนอร์ และ แอตทิคัส รอสส์
 มินาริ – Emile Mosseri
 นิวส์ ออฟ เดอะ เวิลด์ – เจมส์ นิวตัน ฮาวเวิร์ด "Fight for You" จาก จูดาส แอนด์ เดอะ แบล็ก เมสไซอาห์ – ทำนองโดย H.E.R. และ D'Mile; คำร้องโดย H.E.R. และ เทียรา โทมัส 
 "Hear My Voice" จาก ชิคาโก 7 – ทำนองโดย แดเนียล เพมเบอร์ตัน; คำร้องโดย แดเนียล เพมเบอร์ตัน และ เซเลสต์ 
 "Husavik" จาก ไฟร์ซาก้า: ไฟ ฝัน ประชัน เพลง – ทำนองและคำร้องโดย ซาวาน โคเทชา, Fat Max Gsus และ Rickard Göransson
 "Io sì (Seen)" จาก ชีวิตข้างหน้า – ทำนองโดย ไดแอน วาร์เรน; คำร้องโดย ไดแอน วาร์เรน และ ลอร่า พอซินี่ 
 "Speak Now" จาก คืนหนึ่งในไมแอมี... – ทำนองและคำร้องโดย เลสลี่ โอดอม จูเนียร์ และ แซม แอชเวิร์ธ สุดทางร็อก – Nicolas Becker, Jaime Baksht, Michellee Couttolenc, Carlos Cortés และ Philip Bladh 
 เกรย์ฮาวนด์ – Warren Shaw, ไมเคิล มิงค์เลอร์, โบ บอร์เดอร์ส และ David Wyman
 แมงค์ – Ren Klyce, Jeremy Molod, เดวิด พาร์กเกอร์, Nathan Nance และ ดรูว์ คูนิน
 นิวส์ ออฟ เดอะ เวิลด์ – โอลิเวอร์ ทาร์นีย์, Mike Prestwood Smith, William Miller และ จอห์น พริตเช็ตต์
 อัศจรรย์วิญญาณอลเวง  – Ren Klyce, Coya Elliot และ เดวิด พาร์กเกอร์ แมงค์ – ออกแบบงานสร้างโดย: โดนัลด์ เกรแฮม เบิร์ต; ตกแต่งฉากโดย: ยัน พาสคาล 
 เดอะ ฟาเธอร์ – ออกแบบงานสร้างโดย: Peter Francis; ตกแต่งฉากโดย: Cathy Featherstone
 มา เรนีย์ ตำนานเพลงบลูส์ – ออกแบบงานสร้างโดย: Mark Ricker; ตกแต่งฉากโดย: คาเรน โอฮารา และ Diana Sroughton
 นิวส์ ออฟ เดอะ เวิลด์ – ออกแบบงานสร้างโดย: เดวิด แครงก์; ตกแต่งฉากโดย: Elizabeth Keenan
 เทเน็ท – ออกแบบงานสร้างโดย: นาธาน โครว์ลีย์; ตกแต่งฉากโดย: Kathy Lucas แมงค์ – Erik Messerschmidt 
 จูดาส แอนด์ เดอะ แบล็ก เมสไซอาห์ – ฌอน บ็อบบิตต์
 นิวส์ ออฟ เดอะ เวิลด์ – Dariusz Wolski
 โนแมดแลนด์ – Joshua James Richards
 ชิคาโก 7 – ฟีดอน ปาปาไมเคิล มา เรนีย์ ตำนานเพลงบลูส์ – แอนน์ รอธ 
 เอ็มมา. – อเล็กซานดร้า เบิร์น
 แมงค์ – Trish Summerville
 มู่หลาน – Bina Daigeler
 พินอคคิโอ – Massimo Cantini Parrini สุดทางร็อก – Mikkel E.G. Nielsen 
 เดอะ ฟาเธอร์ – Yorgos Lamprinos 
 โนแมดแลนด์ – โคลอี เจา 
 สาวซ่าส์ล่าบัญชีแค้น – Frédéric Thoraval  
 ชิคาโก 7 – อลัน บูมการ์เทน มา เรนีย์ ตำนานเพลงบลูส์ – Sergio Lopez-Rivera, Mia Neal และ Jamika Wilson 
 เอ็มมา. – Marese Langan, Laura Allen และ Claudia Stolze
 บันทึกหลังเขา – Eryn Krueger Mekash, แมทธิว ดับบลิว. มังเกิล และ Patricia Dehaney
 แมงค์ – Gigi Williams, Kimberley Spiteri และ Colleen LaBaff
 พินอคคิโอ – มาร์ค คูลิเออร์, Dalia Colli และ Francesco Pegoretti เทเน็ท – แอนดรูว์ แจ็กสัน, David Lee, แอนดรูว์ ล็อกเลย์ และ สก็อตต์ ฟิชเชอร์ 
 เลิฟ แอนด์ มอนสเตอร์ – แมตต์ สโลน, Genevieve Camailleri, Matt Everitt และ Brian Cox
 สัญญาณสงัด – Matthew Kasmir, คริส ลอว์เรนซ์, Max Solomon และ David Watkins
 มู่หลาน  – ฌอน แอนดรูว์ เฟเดน, Anders Langlands, Seth Maury และ Steve Ingram
 The One and Only Ivan – นิค เดวิส, Greg Fisher, Ben Jones และ Santiago Colomo Martinez

 รางวัลออสการ์เกียรติยศ 
สถาบันศิลปะและวิชาการทางภาพยนตร์ (Academy of Motion Picture Arts and Sciences) ยกเลิกการจัดงานมอบรางวัลออสการ์เกียรติยศประจำปี เนื่องจากผลกระทบจากการระบาดของโควิด-19 และมีแผนจะประกาศรายชื่อผู้ที่ได้รับรางวัลดังกล่าว รวมเข้าไว้ในงานประกาศผลรางวัลออสการ์ประจำปีแทน จึงนับเป็นปีแรกที่ยังไม่มีผู้ได้รับรางวัลออสการ์เกียรติยศอย่างเป็นทางการ ก่อนการจัดงานประกาศผลออสการ์

 รางวัลมนุษยธรรม ฌีน เฮอร์โชลต์ 
 ไทเลอร์ เพอร์รี่ – สำหรับการมีส่วนร่วมด้านการกุศลอย่างแข็งขันในช่วงไม่กี่ปีที่ผ่านมา รวมถึงความพยายามแก้ไขปัญหาคนเร่ร่อน และความยากลำบากทางเศรษฐกิจที่สมาชิกในชุมชนของเขาต้องเผชิญ
 กองทุนด้านภาพยนตร์และโทรทัศน์แห่งสหรัฐอเมริกา – เพื่อให้เกียรติสำหรับความช่วยเหลือด้านบริการทางการเงินที่มอบให้กับสมาชิกในอุตสาหกรรมบันเทิง

 ภาพยนตร์ที่ชนะ และได้รับการเสนอชื่อเข้าชิงมากกว่าหนึ่งรางวัล 

+ ภาพยนตร์ที่ถูกเสนอชื่อเข้าชิงมากกว่าหนึ่งรางวัล จำนวนรางวัลที่เข้าชิง ภาพยนตร์ 10 แมงค์  6 เดอะ ฟาเธอร์ จูดาส แอนด์ เดอะ แบล็ก เมสไซอาห์ มินาริ โนแมดแลนด์ สุดทางร็อก ชิคาโก 7 5 มา เรนีย์ ตำนานเพลงบลูส์ สาวซ่าส์ล่าบัญชีแค้น 4 นิวส์ ออฟ เดอะ เวิลด์ 3 คืนหนึ่งในไมแอมี... อัศจรรย์วิญญาณอลเวง 2 Another Round โบแรต 2 สินบนสะท้านโลก Collective เอ็มมา. บันทึกหลังเขา มู่หลาน พินอคคิโอ เทเน็ท

+ ภาพยนตร์ที่ชนะมากกว่าหนึ่งรางวัล จำนวนรางวัลที่ชนะ ภาพยนตร์ 3 โนแมดแลนด์2 เดอะ ฟาเธอร์ จูดาส แอนด์ เดอะ แบล็ก เมสไซอาห์ มา เรนีย์ ตำนานเพลงบลูส์ แมงค์ อัศจรรย์วิญญาณอลเวง สุดทางร็อก

 ผู้ประกาศผลรางวัล และผู้ร่วมแสดง 
 ผู้ประกาศผลรางวัล 
 ชื่อ บทบาท เรจิน่า คิง  ผู้ประกาศผลรางวัลออสการ์ สาขาบทภาพยนตร์ดั้งเดิมยอดเยี่ยม และบทภาพยนตร์ดัดแปลงยอดเยี่ยม ลอรา เดิร์น  ผู้ประกาศผลรางวัลออสการ์ สาขาภาพยนตร์นานาชาติยอดเยี่ยม และนักแสดงสมทบชายยอดเยี่ยม ดอน ชีเดิล  ผู้ประกาศผลรางวัลออสการ์ สาขาแต่งหน้าและทำผมยอดเยี่ยม และออกแบบเครื่องแต่งกายยอดเยี่ยม ไบรอัน แครนสตัน  ผู้ประกาศผลรางวัลมนุษยธรรม ฌีน เฮอร์โชลต์ ให้แก่กองทุนด้านภาพยนตร์และโทรทัศน์แห่งสหรัฐอเมริกา พง จุน-โฮ ชารอน ชเว ผู้ประกาศผลรางวัลออสการ์ สาขาผู้กำกับภาพยนตร์ยอดเยี่ยม ริซ อาห์เมด  ผู้ประกาศผลรางวัลออสการ์ สาขาออกแบบเสียงยอดเยี่ยม และภาพยนตร์ขนาดสั้นยอดเยี่ยม รีส วิเธอร์สปูน  ผู้ประกาศผลรางวัลออสการ์ สาขาภาพยนตร์แอนิเมชันขนาดสั้นยอดเยี่ยม และภาพยนตร์แอนิเมชันยอดเยี่ยม มาร์ลี แมตลิน แจ็ค เจสัน  ผู้ประกาศผลรางวัลออสการ์ สาขาภาพยนตร์สารคดีขนาดสั้นยอดเยี่ยม และภาพยนตร์สารคดียอดเยี่ยม สตีเว่น ยอน  ผู้ประกาศผลรางวัลออสการ์ สาขาเทคนิคพิเศษยอดเยี่ยม แบรด พิตต์  ผู้ประกาศผลรางวัลออสการ์ สาขานักแสดงสมทบหญิงยอดเยี่ยม แฮลลี เบร์รี  ผู้ประกาศผลรางวัลออสการ์ สาขาออกแบบงานสร้างยอดเยี่ยม และกำกับภาพยอดเยี่ยม แฮร์ริสัน ฟอร์ด  ผู้ประกาศผลรางวัลออสการ์ สาขาลำดับภาพยอดเยี่ยม วิโอลา เดวิส  ผู้ประกาศผลรางวัลมนุษยธรรม ฌีน เฮอร์โชลต์ ให้แก่ไทเลอร์ เพอร์รี่ เซ็นเดยา  ผู้ประกาศผลรางวัลออสการ์ สาขาดนตรีประกอบภาพยนตร์ยอดเยี่ยม และเพลงนำภาพยนตร์ยอดเยี่ยม แองเจลา บาสเซตต์  ผู้นำรายการช่วงไว้อาลัยแด่บุคคลผู้ล่วงลับ In Memoriam รีตา มอเรโน  ผู้ประกาศผลรางวัลออสการ์ สาขาภาพยนตร์ยอดเยี่ยม เรเน เซลเวเกอร์  ผู้ประกาศผลรางวัลออสการ์ สาขานักแสดงนำหญิงยอดเยี่ยม วาคีน ฟินิกซ์  ผู้ประกาศผลรางวัลออสการ์ สาขานักแสดงนำชายยอดเยี่ยม

ผู้ร่วมแสดง
เพลงนำภาพยนตร์ที่ถูกเสนอชื่อเข้าชิงสาขาเพลงนำภาพยนตร์ยอดเยี่ยม จัดแสดงใน Oscars: Into the Spotlight ช่วงพิเศษก่อนงานประกาศผลรางวัล โดยการแสดงในเพลง "Husavik" ถูกบันทึกการแสดงใน ฮูซาวิก, ไอซ์แลนด์ ส่วนอีก 4 เพลงที่ถูกเสนอชื่อเข้าชิง จัดแสดงที่พิพิธภัณฑ์ของสถาบันศิลปะและวิชาการทางภาพยนตร์ ในลอสแอนเจลิส ช่วงพิเศษ Into the Spotlight มีระยะเวลาประมาณ 90 นาที นำโดยพิธีกร อาเรียนา เดโบซ และ ลิล เรล โฮเวอรี่

ชื่อบทบาทการแสดงQuestlove  ผู้อำนวยการดนตรี  Molly Sandén  ผู้ร่วมแสดง  "Husavik" จาก ไฟร์ซาก้า: ไฟ ฝัน ประชัน เพลงลอร่า พอซินี่  ผู้ร่วมแสดง  "Io sì (Seen)" จาก ชีวิตข้างหน้าเซเลสต์  ผู้ร่วมแสดง  "Hear My Voice" จาก ชิคาโก 7เลสลี่ โอดอม จูเนียร์  ผู้ร่วมแสดง  "Speak Now" จาก คืนหนึ่งในไมแอมี...H.E.R.  ผู้ร่วมแสดง  "Fight for You" จาก จูดาส แอนด์ เดอะ แบล็ก เมสไซอาห์

 การออกฉายตัวอย่างภาพยนตร์ 
เมื่อวันที่ 22 เมษายน พ.ศ. 2564 มีการประกาศออกมาว่า ทเวนตีท์เซนจูรีสตูดิโอส์, เสิร์ชไลท์ พิกเจอร์ส และ วอร์เนอร์บราเธอส์ จะออกฉายตัวอย่างภาพยนตร์ใหม่เป็นที่แรกระหว่างการถ่ายทอดสัญญาณสด โดย Jerry Daniello (รองประธานอาวุโสฝ่ายผลิตสื่อบันเทิง และฝ่ายขายโฆษณาของดิสนีย์) ให้สัมภาษณ์กับสื่อหลักอย่าง Adweek ว่า "การเปลี่ยนแปลงในครั้งนี้เป็นการตอกย้ำแก่คนดูว่าธีมหลักในปีนี้เปรียบเสมือนการฉายภาพยนตร์ มากกว่างานมอบรางวัลทั่ว ๆ ไป"
 ชื่อ บทบาทอาเรียนา เดโบซ  แนะนำตัวอย่างภาพยนตร์ West Side Storyลิน มานูเอล มิแรนดา  แนะนำตัวอย่างภาพยนตร์ In the HeightsQuestlove แนะนำตัวอย่างภาพยนตร์ Summer of Soul (...Or, When the Revolution Could Not Be Televised)

 รายละเอียดการจัดงาน 
thumb|สถานีรถไฟเก่ายูเนียนสเตชัน, ลอสแอนเจลิส สถานที่จัดมอบรางวัลออสการ์ในปีนี้
ในมติที่ประชุมของสมาชิกอคาเดมี หรือสถาบันศิลปะและวิชาการทางภาพยนตร์ เมื่อวันที่ 28 เมษายน พ.ศ. 2563 ลงมติให้ยุบรวมสาขาบันทึกเสียงยอดเยี่ยม และสาขาลำดับเสียงยอดเยี่ยม เข้าด้วยกันเป็นสาขาออกแบบเสียงยอดเยี่ยม เนื่องจากทั้งสองสาขาทำให้เกิดความกังวลถึงรายละเอียดและขอบเขตในการตัดสินรางวัลที่ทับซ้อนกันมากเกินไป นอกจากนี้ยังมีการเปลี่ยนแปลงกฎการตัดสินในสาขาดนตรีประกอบภาพยนตร์ยอดเยี่ยม คือ ภาพยนตร์ที่จะถูกเสนอชื่อเข้าชิงในสาขาดังกล่าว ต้องมีดนตรีประกอบที่สร้างขึ้นมาใหม่คิดเป็น 60% ของภาพยนตร์ทั้งเรื่อง ส่วนภาพยนตร์ที่เป็นภาคต่อหรือภาพยนตร์ที่เป็นชุด ต้องมีดนตรีประกอบที่สร้างขึ้นมาใหม่คิดเป็น 80% ของภาพยนตร์ทั้งเรื่อง และในสาขาภาพยนตร์นานาชาติยอดเยี่ยม มอบสิทธิ์ให้สมาชิกของอคาเดมีทุกคนมีสิทธิ์ร่วมลงคะแนนในรอบคัดเลือก

ในฐานะที่อคาเดมี เข้าร่วมเป็นส่วนหนึ่งของการริเริ่มอนุรักษ์ด้านสิ่งแวดล้อม การแจกจ่ายเอกสารด้านภาพยนตร์ที่จับต้องได้ในรูปแบบต่าง ๆ เช่น สำเนาภาพยนตร์, สำเนาบทภาพยนตร์ หรือซีดีเพลง จะถูกยกเลิกหลังจากงานประกาศผลรางวัลออสการ์ในครั้งนี้สิ้นสุดลง และจะเริ่มให้บริการดังกล่าวผ่านบริการสตรีมออนไลน์ "Academy Screening Room" แก่สมาชิกของอคาเดมีต่อไป

เมื่อวันที่ 8 ธันวาคม พ.ศ. 2563 ได้มีการประกาศออกมาว่าเจสซี คอลลินส์, สเตซี เชอร์ และสตีเวน โซเดอร์เบิร์ก ได้รับการเสนอชื่อให้เป็นโปรดิวเซอร์ในงานประกาศผลรางวัลครั้งนี้ ส่วน Glenn Weiss รับหน้าที่เป็นผู้กำกับงานเป็นปีที่ 6 ติดต่อกัน เนื่องจากผลกระทบจากการระบาดของโควิด-19 ทำให้งานประกาศผลครั้งนี้เลือกใช้สถานที่หลักในการจัดงานเป็นสถานีรถไฟยูเนียนสเตชัน แทนสถานที่จัดงานเดิมคือ โรงภาพยนตร์ดอลบีเธียเตอร์ การแสดงของเพลงที่ได้รับการเสนอชื่อเข้าชิงในสาขาเพลงนำภาพยนตร์ยอดเยี่ยม ออกอากาศระหว่างช่วงเดินพรมแดงก่อนเริ่มงาน แทนที่จะแสดงคั่นระหว่างการมอบรางวัล การแสดงส่วนใหญ่จัดขึ้นบริเวณดาดฟ้าของพิพิธภัณฑ์สถาบันศิลปะและวิชาการทางภาพยนตร์

โซเดอร์เบิร์ก กล่าวว่า เป้าหมายของเขาในงานนี้คือ การสร้างและกำกับงานราวกับว่ามันเป็นภาพยนตร์เรื่องหนึ่ง ผู้ออกแบบงานสร้างสำหรับงานนี้คือ เดวิด ร็อกเวลล์ กล่าวว่า การออกแบบงานสร้างสำหรับงานนี้ได้รับแรงบันดาลใจมาจากงานประกาศผลรางวัลออสการ์ ครั้งที่ 1 พวกเขาพิจารณาสถานที่ที่เคยจัดงานนั้นมาก่อนอย่างโรงแรม Biltmore และโรงแรม Hollywood Roosevelt ก่อนจะตัดสินใจเลือกสถานีรถไฟยูเนียนสเตชัน เป็นสถานที่หลักในการจัดงาน ห้องขายตั๋วรถไฟเก่าถูกใช้เป็นสถานที่หลักสำหรับพิธี ในขณะที่ลานด้านนอกซึ่งอยู่ติดกันจะใช้สำหรับกิจกรรมก่อนและหลังจากพิธี ร็อกเวลล์อธิบายแผนการออกแบบว่าเป็นการสร้าง "ห้องหนึ่งซ้อนในอีกห้องหนึ่ง" งานในครั้งนี้เลือกใช้อัตราเฟรมมาตรฐานที่ใช้กับวงการภาพยนตร์ในการถ่ายทอดสดที่ 24fps แทนที่จะเป็น 30fps อย่างเช่นงานครั้งก่อน ๆ นอกจากนี้อัตราส่วนภาพ ยังปรับมาเป็นสัดส่วนแบบภาพยนตร์ แทนที่จะเป็นอัตราส่วน 16:9 สำหรับโทรทัศน์

งานประกาศผลรางวัลออสการ์ในครั้งนี้ยังคงไม่ใช้พิธีกรหลักในการดำเนินงานเป็นปีที่ 3 ติดต่อกัน เพื่อตอกย้ำเป้าหมายของผู้ผลิตในการผลิตงานนี้เสมือนการได้ชมภาพยนตร์เรื่องหนึ่ง เมื่อวันที่ 12 มีนาคม พ.ศ. 2564 อคาเดมีได้ประกาศรายชื่อผู้ประกาศผลรางวัลบางส่วน จำนวน 15 รายชื่อ ได้แก่ แองเจลา บาสเซตต์, แฮลลี เบร์รี, พง จุน-โฮ, ดอน ชีเดิล, ไบรอัน แครนสตัน, ลอรา เดิร์น, แฮร์ริสัน ฟอร์ด, เรจิน่า คิง, มาร์ลี แมตลิน, รีตา มอเรโน, วาคีน ฟินิกซ์, แบรด พิตต์, รีส วิเธอร์สปูน, เรเน เซลเวเกอร์ และเซ็นเดยา ซึ่งในการประกาศผลรางวัลสาขาการแสดง ยังคงให้ผู้ชนะรางวัลด้านการแสดงทั้ง 4 คน จากงานประกาศผลรางวัลออสการ์ ครั้งที่ 92 เป็นผู้ประกาศผลตามธรรมเนียมเดิม

Questlove ได้รับเลือกให้เป็นผู้อำนวยการดนตรีในงานนี้ นอกจากนี้ ดนตรีสำหรับพิธีส่วนใหญ่ได้รับการรีมิกซ์จากการประพันธ์ที่สร้างขึ้นโดย เดอะ รูทส์ วงดนตรีของเขา โดยไม่มีการใช้วงออร์เคสตรา

หลังจากพิธีเสร็จสิ้น มีการออกอากาศช่วงพิเศษ Oscars: After Dark นำโดยพิธีกร คอลแมน โดมิงโก และแอนดรูว์ แรนเนลส์

 การประกาศผลรางวัลนักแสดงนำชายยอดเยี่ยม 
รางวัลในสาขานักแสดงนำชายยอดเยี่ยม ถูกประกาศเป็นรางวัลสุดท้าย หลังจากสาขาภาพยนตร์ยอดเยี่ยม ซึ่งขัดกับธรรมเนียมเดิมที่เคยปฏิบัติกันมา ผู้ชมบางส่วนตั้งข้อสังเกตว่า เหตุการณ์ดังกล่าวเป็นความตั้งใจของผู้จัดงาน เนื่องจากมีการคาดการณ์กันว่าแชดวิก โบสแมน นักแสดงผู้ล่วงลับที่ถูกเสนอชื่อเข้าชิงในสาขานี้จะเป็นผู้ชนะรางวัล และการประกาศผลรางวัลนี้เป็นลำดับสุดท้ายจะเป็นการสดุดีให้แก่ผลงานเรื่องสุดท้ายของเขา แต่กลายเป็นว่าแอนโธนี ฮ็อปกินส์ นักแสดงที่ไม่ได้มาร่วมงานนี้ เป็นผู้ชนะรางวัลในสาขานี้แทน ตามรายงานเดิมระบุว่า แอนโธนี ฮ็อปกินส์ ประสงค์จะปรากฏตัวผ่านทางโปรแกรม ซูม เนื่องจากเขาไม่สามารถเดินทางไปร่วมงานได้ แต่ถูกผู้จัดงานปฏิเสธคำขอดังกล่าว ภายหลังเขาได้ลงคลิปวิดีโอบนอินสตาแกรมส่วนตัวเพื่อขอบคุณสำหรับรางวัลที่ได้รับมา และขออุทิศรางวัลดังกล่าวให้แก่แชดวิก โบสแมน ผู้ล่วงลับไปแล้วด้วย

 ผลกระทบจากการระบาดของโควิด-19 
 เงื่อนไขด้านรางวัล และตารางเวลา 
การระบาดของโควิด-19 ซึ่งส่งผลกระทบต่ออุตสาหกรรมภาพยนตร์อเมริกัน รวมถึงทำให้การผลิตภาพยนตร์หยุดชะงักไป มีการปิดโรงภาพยนตร์ทั่วประเทศ เนื่องจากข้อจำกัดด้านการค้าและการชุมนุมสาธารณะ คาดว่าจะส่งผลกระทบอย่างมากต่องานประกาศผลรางวัลออสการ์ครั้งที่ 93 โดยเฉพาะอย่างยิ่งในด้านคุณสมบัติของภาพยนตร์ที่จะถูกเสนอชื่อเข้าชิงรางวัล ซึ่งกำหนดให้ภาพยนตร์ดังกล่าวต้องฉายภายในโรงภาพยนตร์เขตลอสแอนเจลิส อย่างน้อย 7 วัน โดยมีการฉายอย่างน้อย 3 รอบต่อวัน ในขณะเดียวกันรางวัลลูกโลกทองคำ ก็ได้เปลี่ยนคุณสมบัติสำหรับภาพยนตร์ที่จะเสนอชื่อเข้าชิงรางวัลในปี 2021 เช่นเดียวกัน เพื่อให้ภาพยนตร์ที่มีแผนกำหนดไว้แต่แรกว่ามีกำหนดเข้าฉายตามโรงภาพยนตร์ในลอสแอนเจลิส ระหว่างวันที่ 15 มีนาคมถึง 30 เมษายน มีสิทธิ์ได้รับการเสนอชื่อเข้าชิงรางวัล แม้ภายหลังจะเลือกเผยแพร่โดยตรงผ่านระบบสตรีมมิ่ง สำหรับรางวัลออสการ์นั้น อคาเดมีระบุว่า "อยู่ระหว่างการประเมินในทุกแง่มุมของกฎเกณฑ์ที่ไม่แน่นอนนี้และอาจต้องมีการเปลี่ยนแปลงอะไรบ้าง"

สถาบันศิลปะและวิชาการทางภาพยนตร์ เลื่อนการประชุมไปจนถึงวันที่ 28 เมษายน พ.ศ. 2563 โดยมีมติอนุญาตให้ภาพยนตร์ที่ออกฉายครั้งแรกผ่านการป้องกันด้วยรหัสผ่าน (ครอบคลุมไปถึงบริการสตรีมมิงแบบสมัครสมาชิก) หรือบริการวีดิทัศน์ตามคำขอ มีสิทธิ์ได้รับการเสนอชื่อเข้าชิงรางวัลออสการ์ครั้งที่ 93 หากเดิมมีกำหนดจะฉายผ่านโรงภาพยนตร์อยู่แล้ว และต้องให้สมาชิกได้รับชมผ่านเว็บไซต์ภายใน 60 วันนับจากวันที่ภาพยนตร์เรื่องนั้นออกฉายในรูปแบบสตรีมมิง หรือวีดีโอ และเมื่อโรงภาพยนตร์กลับมาเปิดให้บริการตามปกติ กฎเดิมก็จะถูกนำกลับมาใช้อีกครั้ง นอกจากนี้เพื่อให้ง่ายต่อการปฏิบัติตามเกณฑ์ดังกล่าว การฉายในโรงภาพยนตร์จะได้รับอนุญาตให้เกิดขึ้นในเมืองอื่น ๆ นอกเหนือจากลอสแอนเจลิส โดยเฉพาะแอตแลนตา, ชิคาโก, ฮิวสตัน, ไมแอมี, นิวยอร์ก และบริเวณอ่าวซานฟรานซิสโก

สำหรับการเลื่อนการจัดงานตามกำหนดเดิม เมื่อวันที่ 15 มิถุนายน พ.ศ. 2563 อคาเดมีระบุว่างานประกาศผลรางวัลออสการ์ครั้งที่ 93 จะถูกเลื่อนออกไปอีกสองเดือนจากวันอาทิตย์ที่ 28 กุมภาพันธ์ พ.ศ. 2564 เป็นวันอาทิตย์ที่ 25 เมษายน พ.ศ. 2564 พร้อมทั้งขยายกำหนดระยะเวลาการฉายของภาพยนตร์เรื่องต่าง ๆ ที่จะเสนอชื่อเข้าชิงรางวัล ออกไปจนถึงวันที่ 28 กุมภาพันธ์ พ.ศ. 2564 ในแถลงการณ์ร่วมของ David Rubin ประธาน และ ดอว์น ฮัดสัน กรรมการผู้จัดการของอคาเดมี กล่าวว่า "เป็นเวลากว่าศตวรรษที่ภาพยนตร์มีบทบาทสำคัญในการปลอบโยนสร้างแรงบันดาลใจและให้ความบันเทิงแก่เราในช่วงเวลาที่มืดมนที่สุด การขยายระยะเวลาการฉายภาพยนตร์ที่มีสิทธิ์เสนอชื่อเข้าชิงรางวัล และการเลื่อนการจัดงานประกาศผลรางวัลออกไป จะทำให้ผู้สร้างภาพยนตร์ที่มีความจำเป็นต้องยืดหยุ่นระยะเวลาการถ่ายทำและเผยแพร่ภาพยนตร์ของพวกเขา ปราศจากการถูกคาดโทษจากสิ่งที่อยู่เหนือการควบคุมของพวกเขา" นอกจากนี้การประกาศผลรางวัลออสการ์เกียรติยศ และรางวัลออสการ์ด้านวิทยาศาสตร์และเทคนิคภาพยนตร์ ถูกเลื่อนออกไปอย่างไม่มีกำหนด ภายหลังจากนั้น งานประกาศผลรางวัลแบฟตา ก็เลื่อนจากเดือนกุมภาพันธ์ ไปจัดช่วงเดือนเมษายนแทน ในขณะที่รางวัลลูกโลกทองคำ เลื่อนไปจัดงานแทนกำหนดการเดิมของออสการ์คือวันอาทิตย์ที่ 28 กุมภาพันธ์ พ.ศ. 2564

เมื่อวันที่ 7 ตุลาคม พ.ศ. 2563 อคาเดมีได้ออกคำชี้แจงถึงคุณสมบัติเพิ่มเติมของภาพยนตร์ที่มีสิทธิ์ถูกเสนอชื่อเข้าชิงว่า ภาพยนตร์ที่เข้าฉายในโรงภาพยนตร์แบบขับรถยนต์เข้าไปชมอย่างน้อยหนึ่งสัปดาห์ตามเมืองที่กำหนด มีสิทธิ์ได้รับการเสนอชื่อเข้าชิงรางวัลด้วย

 รูปแบบการจัดงาน 

เมื่อวันที่ 1 ธันวาคม พ.ศ. 2563 ตัวแทนของอคาเดมีให้สัมภาษณ์กับนิตยสารวาไรตี้ ถึงรูปแบบการจัดงานว่าอาจจะเป็นการจัดงานแบบมีการปรากฏตัวของผู้เข้าชิงในงาน แตกต่างจากรูปแบบการสื่อสารทางไกลแบบงานประกาศผลรางวัลเอมมี ครั้งที่ 72 ที่ผู้ประกาศผลรางวัล และผู้เข้าชิงรางวัล อยู่คนละสถานที่กัน และเมื่อวันที่ 15 มีนาคม พ.ศ. 2564 อคาเดมีประกาศว่างานประกาศรางวัลจะจัดขึ้นที่สถานีรถไฟเก่ายูเนียนสเตชัน ควบคู่ไปกับการจัดงานที่โรงภาพยนตร์ดอลบีเธียเตอร์ โดยยังไม่มีรายละเอียดที่ชัดเจนว่าจะแบ่งช่วงของการประกาศผลรางวัลใน 2 สถานที่นี้อย่างไร
ทั้งนี้งานประกาศผลรางวัลอื่น ๆ แบบปรากฏตัวภายในงานที่เกี่ยวข้องกับรางวัลออสการ์ ถูกยกเลิกทั้งหมดแล้ว

เมื่อวันที่ 19 มีนาคม พ.ศ. 2564 คณะผู้จัดงานได้ส่งจดหมายแจ้งให้ผู้ได้รับการเสนอชื่อเข้าชิงรางวัล ทราบว่า "สำหรับคนที่มาร่วมงานไม่ได้เพราะตารางงาน หรือมีความยากลำบากในการเดินทาง จะไม่มีการประชุมทางไกลผ่านวิดีโอภายในงาน" และจดหมายยังกล่าวต่ออีกว่า "เราได้พยายามเป็นอย่างมากที่จะมอบค่ำคืนที่สนุกสนานและปลอดภัยให้กับทุกคน รวมไปถึงคอหนังกว่าล้านคนทั่วโลก" อย่างไรก็ตาม เมื่อวันที่ 30 มีนาคม พ.ศ. 2564 อคาเดมีประกาศว่าจะเพิ่มสถานที่จัดงานย่อยในลอนดอน และปารีส เพื่อลดการเดินทางของผู้ถูกเสนอชื่อเข้าชิงบางส่วน เมื่อวันที่ 18 เมษายน พ.ศ. 2564 เดอะนิวยอร์กไทมส์ ระบุว่ามีสถานที่จำนวน 20 สถานที่ถูกใช้สำหรับผู้ร่วมพิธีคนอื่น ๆ ที่อยู่นอกสหรัฐอเมริกา รวมไปถึงโรงภาพยนตร์บีแอฟไอ เซาท์แบงค์ ในลอนดอน และโรงภาพยนตร์ดอลบีซีนีมาในโซล ซึ่งเป็นสถานที่สำหรับประกาศผลรางวัลออสการ์ สาขาผู้กำกับภาพยนตร์ยอดเยี่ยม โดยพง จุน-โฮ

ในช่วงกลางเดือนเมษายน อคาเดมีระบุถึงความปลอดภัยสำหรับพิธีนี้ว่ามีการจำกัดจำนวนผู้เข้าร่วมพิธีเพียง 170 คนเท่านั้น โดยผู้เข้าร่วมพิธีทุกคนจะต้องทำการตรวจวัดอุณหภูมิ เมื่อเข้าสู่สถานที่จัดพิธี และทำการตรวจหาเชื้อโควิด-19 อย่างน้อย 3 ครั้งก่อนวันจัดพิธี นอกจากนี้ผู้เข้าร่วมพิธีจะได้รับการฉีดวัคซีนป้องกันโควิด-19 ก่อนเข้าร่วมงาน และจะถูกขอให้สวมหน้ากากอนามัย เมื่อไม่ได้อยู่ในภาพขณะออกอากาศ แต่เมื่อผู้เข้าร่วมพิธีอยู่ในภาพขณะออกอากาศ ไม่จำเป็นต้องสวมหน้ากากอนามัย ในงานแถลงข่าว สตีเวน โซเดอร์เบิร์ก กล่าวว่าหน้ากากอนามัยจะมีบทบาท "สำคัญมาก" ใน "การเล่าเรื่อง" ของพิธี

มีรายงานของคนจรจัดที่ถูกบังคับให้ออกจากสถานที่จัดงานอย่าง สถานีรถไฟยูเนียนสเตชัน ทำให้ เควิน เดอ เลออน สมาชิกสภาเทศบาลนครลอสแอนเจลิส ต้องออกมาระบุว่า "ไม่มีผู้อยู่อาศัยถูกบังคับให้ย้ายออกไป เราสามารถเสนอทางเลือกด้านที่อยู่อาศัยให้กับผู้ที่ไม่มีที่อยู่อาศัย บริเวณใกล้สถานียูเนียนสเตชันได้"

 การระงับการแพร่ภาพสัญญาณถ่ายทอดสดของจีน 
การประกาศผลรางวัลในครั้งนี้ อยู่ภายใต้การควบคุมอย่างเข้มงวดของจีน และดินแดนที่จีนอ้างสิทธิเหนือพื้นที่ดังกล่าว

การออกอากาศทางโทรทัศน์ และการสนทนาผ่านช่องทางออนไลน์ทั้งหมด ถูกระงับในจีนแผ่นดินใหญ่ เนื่องจากกรณีที่โคลอี เจา ผู้กำกับหญิงเชื้อสายจีน จากภาพยนตร์เรื่อง โนแมดแลนด์ ได้แสดงความคิดเห็นวิพากษ์วิจารณ์ประเทศจีนในแง่ลบผ่านการให้สัมภาษณ์กับ นิตยสารฟิล์มเมกเกอร์ มาก่อน นอกจากนี้พิธียังถูกปิดกั้นจากสื่อสังคมออนไลน์และสำนักข่าวของจีนอีกด้วย

สถานีโทรทัศน์ทีวีบี ของฮ่องกง ตัดสินใจไม่ถ่ายทอดสดงานประกาศผลรางวัลออสการ์ ครั้งที่ 93 เป็นครั้งแรกในรอบ 52 ปี นับตั้งแต่ฮ่องกงมีการถ่ายทอดสดงานประกาศผลรางวัลออสการ์ผ่านฟรีทีวีมาตั้งแต่ปี ค.ศ. 1969 โดยโฆษกของสถานีโทรทัศน์ทีวีบี เปิดเผยว่า “เป็นการตัดสินใจด้วยเหตุผลทางการค้าเท่านั้น ที่ทำให้ตัดสินใจไม่ถ่ายทอดสดงานประกาศผลรางวัลออสการ์ในปีนี้” อย่างไรก็ตาม มีผู้ชมบางส่วนเชื่อว่าเหตุผลที่แท้จริงมาจากการที่ภาพยนตร์สารคดีขนาดสั้นเรื่อง Do Not Split ซึ่งเป็นเรื่องราวเกี่ยวกับการประท้วงเรียกร้องประชาธิปไตยในฮ่องกง ได้รับการเสนอชื่อเข้าชิงรางวัลออสการ์ สาขาภาพยนตร์สารคดีขนาดสั้นยอดเยี่ยม

 คำวิจารณ์ 
การจัดงานประกาศผลรางวัลออสการ์ในครั้งนี้ถูกวิจารณ์ไปในทางลบจากนักวิจารณ์หลายคน ในเว็บไซต์นักวิจารณ์ เว็บไซต์มะเขือเน่าRotten Tomatoes ได้รับคะแนนไปเพียง 24% จาก 29 คำวิจารณ์โดยมีคะแนนเฉลี่ย 4.7/10 ฉันทามติของนักวิจารณ์เห็นตรงกันว่า "งานประกาศผลรางวัลออสการ์ ครั้งที่ 93 ได้มอบสิ่งที่แตกต่างออกไปให้แก่ผู้ชม แต่หลังจากการเปิดตัวอย่างสง่างามของเรจิน่า คิง พบว่าการเปลี่ยนแปลงของรูปแบบงานในปีนี้ ทำให้ความสำคัญดั้งเดิมบางอย่างเปลี่ยนแปลงไป และการแบกรับความเสี่ยงจากการเดิมพันของผู้จัดงานเป็นอย่างไร"

มีคำวิจารณ์จากผู้ชมบางส่วนเกี่ยวกับงานในครั้งนี้ ซึ่งไม่ได้มีการกล่าวถึงโรงภาพยนตร์ที่ได้รับผลกระทบจากการระบาดของโควิด-19 เช่น การปิดตัวของโรงภาพยนตร์บางแห่ง การลาออก การปลดพนักงาน รวมไปถึงผลกระทบจากการสูญเสียรายได้อันมหาศาล ในทางกลับกัน งานประกาศผลรางวัลแกรมมี ครั้งที่ 63 ได้กล่าวยกย่องถึงสถานที่แสดงดนตรีสดที่ได้รับผลกระทบจากการแพร่ระบาดของโควิด-19

 จำนวนผู้ชม 
จากการวัดเรตติ้งถ่ายทอดสดบนโทรทัศน์ งานประกาศผลรางวัลออสการ์ครั้งนี้ ทำสถิติจำนวนผู้ชมน้อยที่สุดในประวัติศาสตร์ ด้วยจำนวนคนดูเพียง 10.4 ล้านคน ลดลงจากงานประกาศผลรางวัลออสการ์ ครั้งที่ 92 ที่มีจำนวนผู้ชม 23.6 ล้านคนถึง 56%

 การรำลึกถึงบุคคลผู้ล่วงลับ In Memoriam 
ช่วงพิธีรำลึกถึงบุคคลในวงการฮอลลีวูดที่เสียชีวิตไปแล้ว หรือ In Memoriam นำโดยแองเจลา บาสเซตต์ ในพิธีช่วงนี้ไม่ใช่การแสดงอย่างเต็มรูปแบบ แต่มีการเปลี่ยนรูปแบบมาเป็นการฉายวิดีโอตัดต่อประกอบเพลง As ของศิลปินชื่อดัง สตีวี วันเดอร์ แทน Oscars: How Producers Pulled Off Show, Music, In Memoriam - Variety มีคำวิจารณ์จากคนดูบางส่วนว่าการตัดต่อของคลิปดังกล่าวเร็วเกินไป ภายหลังจากนั้น Rob Mills รองประธานฝ่ายบริหารด้านความบันเทิงของดิสนีย์ ออกมาให้เหตุผลว่า ผู้ตัดต่อจำเป็นต้องตัดต่อรายชื่อบุคคลทั้งหมดให้พอดีกับความยาวของเพลง และให้เข้ากับจังหวะดนตรีด้วย

รายชื่อบุคคลผู้ล่วงลับที่ปรากฏในวิดีโอดังกล่าว ได้แก่

 ซิซิลี ไทสัน – นักแสดง
 เอียน โฮล์ม – นักแสดง
 แมกซ์ ฟอน ซีโดว – นักแสดง
 คลอริส ลีชแมน – นักแสดง
 ยาเฟ็ต คอตโต – นักแสดง
 โจเอล ชูมาเกอร์ – ผู้กำกับ
 เบอร์ทรานด์ เทเวอร์เนียร์ – ผู้กำกับ
 ฌ็อง-โคลด การ์ริแยร์ – นักเขียนบท, ผู้กำกับ
 โอลิเวีย เดอ แฮวีลันด์ – นักแสดง
 อีร์ฟาน ข่าน – นักแสดง
 ไมเคิล แอ็กเตด – ผู้กำกับ, ผู้สร้างภาพยนตร์
 พอลลา เคลลี – นักแสดง
 คริสโตเฟอร์ พลัมเมอร์ – นักแสดง
 อัลเลน ดาเวียว – ผู้กำกับภาพ
 จอร์จ ซีกัล – นักแสดง
 วิลฟอร์ด บริมลีย์ – นักแสดง
 โทมัส เจฟเฟอร์สัน บายด์ – นักแสดง
 มาร์จ แชมเปียน – นักแสดง, นักเต้น, นักออกแบบท่าเต้น 
 รอน โคบบ์ – นักออกแบบงานสร้าง, นักออกแบบแนวคิด
 เชอร์ลีย์ ไนท์ – นักแสดง
 โคเซ ลุยส์ ดิแอซ – นักตัดต่อเสียง
 เคลลี่ เพรสตัน – นักแสดง
 รอนดา เฟลมมิง – นักแสดง
 เคลลี แอสบูรี – ผู้กำกับ, นักเขียนบท, นักออกแบบและสร้างภาพการ์ตูนภาพเคลื่อนไหว
 เฟร็ด วิลลาร์ด – นักแสดง
 ฮัล โฮลบรูค – นักแสดง
 เคิร์ต เลิดต์เก – นักเขียนบท
 ลินดา แมนซ์ – นักแสดง
 ไมเคิล แชปแมน – ผู้กำกับภาพ, ผู้กำกับ
 มาร์ติน โคเฮน – ผู้สร้างภาพยนตร์
 คิม กี-ด็อก – ผู้กำกับ, นักเขียนบท
 เฮเลน แมคครอรี – นักแสดง
 เอนนิโอ มอร์ริโคเน – นักประพันธ์ดนตรี
 ทอม พอลลอค – ผู้อำนวยการสร้าง
 คาร์ล ไรเนอร์ – นักแสดง, นักเขียนบท, ผู้กำกับ, ผู้สร้างภาพยนตร์
 แลร์รี แมคเมอร์ตรี – นักเขียนบท
 ลินน์ เชลตัน – ผู้กำกับ
 เอิร์ล คาเมรอน – นักแสดง
 อลัน พาร์กเกอร์ – ผู้กำกับ, นักเขียนบท
 ไมค์ เฟนตัน – ผู้คัดเลือกนักแสดง
 เอ็ดเวิร์ด เอส. เฟลด์แมน – ผู้สร้างภาพยนตร์
 ลินน์ สตอล์มาสเตอร์ – ผู้คัดเลือกนักแสดง
 แนนซี ไรเดอร์ – นักหนังสือพิมพ์
 ซัมเนอร์ เรดสโตน – ผู้อำนวยการสร้าง
 เรมี จูเลียนน์ – นักแสดงผาดโผน
 สจวต คอร์นเฟลด์ – ผู้สร้างภาพยนตร์
  โรนัลด์ แอล. ชวารี – ผู้สร้างภาพยนตร์
 โจนาธาน ออปเพนไฮม์ – นักตัดต่อ
 อัล คาชา – นักประพันธ์ดนตรี
 ชาร์ลส์ กอร์ดอน – ผู้สร้างภาพยนตร์
 ไบรอัน เดเนฮี – นักแสดง
 ชาร์ลส์ เกรกอรี รอสส์ – ช่างทำผม
 อัลแบร์โต กริมาลดี – ผู้สร้างภาพยนตร์
 จอห์นนี แมนเดล – นักประพันธ์ดนตรี
 เบรนดา แบงส์ – นักออกแบบและสร้างภาพการ์ตูนภาพเคลื่อนไหว
 จอร์จ กิบส์ – นักทำเทคนิคพิเศษ
 Haim Shtrum – นักดนตรีสตูดิโอ
 เลนนี นีฮอส – นักประพันธ์ดนตรี
 เลสลี่ โปป – นักตกแต่งฉาก
 โจน มิคคลิน ซิลเวอร์ – ผู้กำกับ, นักเขียนบท
 โรเบอร์ตา โฮเดส – ผู้ดูแลการเขียนบท, นักเขียนบท
 เคน มักเกิลสตัน – นักตกแต่งฉาก
 ไดอานา ริกก์ – นักแสดง
 ลีออน แกสต์ – นักทำสารคดี
 แอนโทนี โพเวลล์ – นักออกแบบเครื่องแต่งกาย
 ชาร์ลส์ เบล – นักแสดงผาดโผน
 ภานุ อทัยยา – นักออกแบบเครื่องแต่งกาย
 คอลลีน คัลลาก์ฮาน – ช่างทำผม
 ปีเตอร์ ลามอนท์ – นักออกแบบงานสร้าง
 เดวิด ไจเลอร์ – นักเขียนบท, ผู้สร้างภาพยนตร์
 นอร์แมน นิวเบอร์รี – ผู้กำกับศิลป์
 จาง เจา – ผู้อำนวยการสร้าง, ผู้สร้างภาพยนตร์
 คอนชาตา เฟอร์เรล – นักแสดง
 อลัน โรเบิร์ต เมอร์เรย์ – นักตัดต่อเสียง
 แอนดรูว์ แจ็ค – ครูฝึกภาษา
 โจนาส กวังกวา – นักประพันธ์ดนตรี
 มาร์วิน เวสต์มอร์ – ช่างแต่งหน้า
 เพมโบรค เจ เฮอร์ริง – นักตัดต่อ
 ลินดา กูราซิช – ช่างทำผม
 มีแชล ปิกกอลี – นักแสดง
 วิลเลียม เบิร์นชไตน์ – ผู้อำนวยการสร้าง
 ซิส คอร์แมน – ผู้คัดเลือกนักแสดง, ผู้สร้างภาพยนตร์
 ไมเคิล วูลฟ์ สไนเดอร์ – วิศวกรเสียง
 จาเน็ท ดูบอยส์ – นักแสดง
 เลส เฟรสโฮลท์ซ – นักปรับสมดุลเสียง
 เจอร์รี สติลเลอร์ – นักแสดง
 เอิร์ล "ดีเอ็มเอ็กซ์" ซิมมอนส์ – นักประพันธ์เพลง, นักแสดง, ผู้สร้างภาพยนตร์
 จูเซปเป โรตุนโน – ผู้กำกับภาพ
 เอลส์ แบลงสตัด – นักตัดต่อเพลง
 โรนัลด์ ฮาร์วูด – นักเขียนบท
 มาซาโตะ ฮาระ – ผู้สร้างภาพยนตร์
 โรเบิร์ต ซี โจนส์ – นักตัดต่อ, นักเขียนบท
 วอลเตอร์ เบิร์นชไตน์ – นักเขียนบท, ผู้สร้างภาพยนตร์
 ฌอน คอนเนอรี – นักแสดง
 แชดวิก โบสแมน – นักแสดง

 หมายเหตุ